projecte-aina/catalan_government_crawling huggingface dataset:
En aquesta secció us apropem a diferents iniciatives solidàries en els àmbits del comerç, la moda i l'artesania:
El sector tèxtil i Moda de Catalunya al servei de l'emergència sanitària
El sector tèxtil i Moda de Catalunya està treballant en diverses iniciatives locals, repartides per tot Catalunya, en el desenvolupament de productes tèxtils (mascaretes, bates, monos) destinats a pal·liar el dèficit de material sanitari en hospitals, clíniques i centres de treball.
Un efecte positiu d'aquesta crisi és el desenvolupament de nous productes i cadenes de valor per a la fabricació de productes d'ús sanitari que esperem es consolidin com un recurs d'alt valor per a Catalunya.
Gosbi, comparteix beneficis amb els seus partners de comerç de proximitat.
Gosbi és una marca d'alimentació animal de Figueres que sempre ha apostat per l'alta qualitat de producte i per la complicitat amb el comerç de proximitat.
Amb l'increment de les vendes online de les darreres setmanes, l'empresa comparteix part del seu benefici de les vendes amb els seu establiments col·laboradors.
També destinen el 5% de les compres online a la recerca en la lluita contra el Covid-19.
Sant Cugat Comerç ha posat en marxa Slowshopping.cat, un servei de lliuraments a domicili durant el període de confinament La filosofia de la iniciativa és ajudar als establiments que no realitzaven venda online i que s'han vist obligats a tancar els seus negocis.
Aquesta iniciativa compta amb més de 360 establiments de 18 associacions de diferents municipis, amb més de 2.500 visites diàries.
Comerç Figueres Associació ha creat la guia, un directori d'establiments locals que ofereixen servei a domicili durant la vigència de l'estat d'alarma pel COVID-19.
Palmes Viaplana comercialitza online palmes i palmons beneits per Diumenge de Rams
Davant la suspensió de la celebració del Diumenge de Rams, l'empresa artesana Palmes Viaplana de la Vilella Baixa (Priorat) ha posat en marxa la venda online de palmes i palmons beneïts pel mossèn del municipi.
L'empresa tenia preparades 70.000 unitats trenades a mà per vendre aquest any.
Una quinzena de museus de Catalunya han llençat llençat, una edició conjunta del concurs durant els dies de confinament.
L'objectiu és proporcionar una proposta alternativa cultural entre duri el confinament.
Mostres virtuals de l'Associació de Ceramistes de Catalunya
La web de l'Associació de Ceramistes de Catalunya us ofereix un recorregut virtual per Aixoplucs, la mostra que va obrir aquest any expositiu i en la que hi va presentar el darrer treball la ceramista Mercè Mir.
Amb l'aparició de la COVID-19 s'ha fet evident la necessitat de concretar unes mesures de seguretat molt més específiques del que és habitual.
L'objectiu d'aquesta guia és oferir a tots els establiments comercials les directrius i recomanacions del Departament de Salut i del Ministeri de Sanitat, tant per la seguretat del client com per a l'empresa.
La directora general de Comerç, Muntsa Vilalta, juntament amb els directors dels serveis Territorials del Departament d'Empresa i Coneixement al territori, ha organitzat un cicle de jornades per presentar l' Agenda Comerç 20/21 als agents del sector comercial de les diferents demarcacions.
L'Agenda és el full de ruta elaborat pel Departament amb la col·laboració del sector i d'experts de diferents àmbits, per afrontar els reptes del comerç català en els propers dos anys.
Com a eina de planificació, l'Agenda Comerç 20/21 s'estructura en 5 blocs temàtics: prestigi i promoció; formació, talent i emprenedoria; transformació i tecnologia; territori i persones; i models de competitivitat.
Aquest mes de febrer s'ha presentat el document a Tortosa i Manresa, respectivament.
Les properes sessions seran a Tarragona (11 de març), Girona (17 de març) i Lleida (31 de març).
Obert el termini per a emprenedors i empreses tecnològiques
En el marc de la 4a edició de la Setmana del Comerç el CCAM organitza la segona edició del Retail Technetworking.
La jornada tindrà lloc el proper 27 de març de 2020 a la sala d'exposicions del Campus de la Ciutadella de la Universitat Pompeu Fabra.
Amb l'objectiu d'apropar les noves tecnologies al món del comerç i dels serveis, l'espai s'adreça a empreses i comerciants amb un projecte digital.
La primera edició va comptar amb la participació de 16 empreses i van assistir un total de 237 persones.
Retail Technetworking vol convertir-se en un referent en la projecció de les darreres tendències digitals i d'acompanyament d'empreses de comerç per tal d'afrontar el repte digital.
Les empreses interessades a tenir un espai expositiu en aquesta poden inscriure's mitjançant el següent enllaç
La formació en Direcció d'Establiments Comercials i la Transformació Digital del retail centren els nous programes d'Escodi per a professionals.
Les noves tecnologies exerceixen una influència determinant en els hàbits dels clients.
En l'actual entorn canviant, l'experiència i satisfacció dels clients seran elements claus per convertir el comerç físic en un actiu estratègic.
Escodi, amb 20 anys d'experiència, és pionera en la formació universitària en retail i imparteix el Grau en Gestió d'Empreses en Comerç i Distribució, així com programes executives i d'especialització per a professionals del comerç.
1) Cal reforçar les mesures d'higiene personal en aquest àmbit de treball?
Com a norma general, les persones ateses en els taulells de centres o establiments que no són sanitaris es consideren persones sanes.
Per tant, les mesures que s'han d'observar en aquests casos són les mesures higièniques habituals:
2) Si s'està de cara al públic, cal portar mascareta?
No es recomana l'ús de la mascareta de manera rutinària.
En els casos de trobar-se amb persones que tinguin símptomes respiratoris (tos o esternuts, fonamentalment), es recomana especialment que es mantingui la distància habitual, entre 1 i 2 metres.
3) Quan es recomana l'ús de la mascareta?
La millor manera de prevenir la transmissió del coronavirus SARS-COV-2 és prendre les mesures habituals de prevenció de contagis: rentar-se les mans sovint, utilitzar mocadors d'un sol ús i tapar-se la boca i el nas en tossir o esternudar.
S'han de reforçar les mesures universals de prevenció i control d'infeccions.
Cal mantenir en tots els casos els criteris de prudència, racionalitat i tranquil·litat, i així s'ha de transmetre a la ciutadania.
En cas que alguna de les persones que ateneu us manifesti dubtes sobre el coronavirus SARS-CoV-2 que no podeu resoldre, adreçeu-la al telèfon 061-Salut Respon.
5) Què cal fer si s'atén una persona que ve d'una zona on hi ha risc d'infecció pel SARS-CoV-2?
Les zones en què s'ha demostrat que hi ha transmissió comunitària del SARS-CoV-2 es poden consultar a la pàgina web següent:
Àrees a transmissió comunitària.
Aquestes zones a 07/03/2020 són les següents: Xina (totes les províncies, incloent-hi Hong Kong i Macau), Corea del Sud, Japó, Singapur, Iran, Itàlia (regions de Llombardia, Vèneto, Emília-Romanya, Piemont).
Si s'atén una persona que ha tornat d'aquestes zones, però no presenta cap tipus de simptomatologia respiratòria, s'ha de considerar totalment sana.
Per tant, no és necessari prendre mesures diferents de les descrites anteriorment.
En tot cas, si la persona atesa manifesta que té dubtes sobre la infecció pel SARS-CoV-2, se li ha de dir que truqui al 061 Salut Respon
Tota la informació: Canal Salut
Organització Mundial de la Salut (OMS)
Consultes i atenció a les empreses
L'espai web del Canal Empresa us presenta enllaços a les diferents mesures que s'estan implementant des de la Generalitat de Catalunya per afrontar les conseqüències econòmiques del COVID-19 pera les empreses catalanes.
Des del Consorci de Comerç, Artesania i Moda (CCAM) volem difondre aquest recurs d'informació que també està al serveis de les activitats relacionades amb la nostra funció.
Més concretament, al Canal Empresa podeu trobar enllaços a:
Esperem que aquesta informació sigui del vostre interès i us recordem que estem a la vostra disposició.
ACCIÓ reforça els seus canals telemàtics de resolució de consultes i d'assessorament empresarial amb la incorporació de l'eina Virtual Desk.
Amb aquest nou recurs, l'Agència per a la Competitivitat de l'Empresa de la Generalitat de Catalunya segueix treballant per a les empreses catalanes en temps real i des de casa.
Destaquem el recurs Minut Zero, a través del qual podeu consultar els vostres dubtes de forma immediata.
El servei d'atenció immediata via xat funciona de dilluns a dijous de 9.00h a 18.00h de forma ininterrompuda, i els divendres, de 9.00h a 15.00h.
Fora d'aquestes hores, es pot enviar consultes a través del xat perquè siguin respostes el més aviat possible.
El Govern ha aprovat aquest dimarts un seguit d'acords per posar en marxa la línia de finançament "ICF-Avalis liquiditat" dotada de 750 milions d'euros en avals de l'Institut Català de Finances i d'Avalis de Catalunya, SGR, que permetran formalitzar préstecs per un total de fins a 1.000 milions d'euros.
L'objectiu és cobrir les noves necessitats de circulant d'autònoms i empreses que hagin vist afectada la seva activitat productiva pels efectes del COVID-19.
Aquest finançament ha d'estar vinculat, també, al manteniment de llocs de treball.
"Des del Govern de la Generalitat posem a disposició la línia ICF-Avalis liquiditat per ajudar el nostre teixit empresarial a tenir capacitat de resistència i evitar que els treballadors perdin la seva feina ", assegura el vicepresident i conseller d'Economia i Hisenda de la Generalitat, Pere Aragonès.
"Es tracta d'una mesura excepcional en temps excepcionals, en els que el Govern posa en funcionament tots els instruments que tenim al nostre abast per injectar liquiditat a les empreses i els autònoms del nostre país.
Ells són el pilar de la nostra economia", subratlla.
En aquest sentit, la línia ICF-Avalis liquiditat permetrà a les empreses fer front al pagament de les despeses a les quals han de fer-hi front, malgrat que la seva activitat s'hagi vist reduïda o suspesa pels efectes de la pandèmia del coronavirus.
Els préstecs, que es formalitzaran a través de les diferents entitats financeres adherides al conveni, comptaran amb l'aval del 80% d'ICF o Avalis de Catalunya.
En concret, per préstecs entre 50.000 euros i 1 milió d'euros, l'aval el gestionarà Avalis de Catalunya; mentre que pels crèdits a partir d'aquest import i fins als 2,5 milions d'euros l'aval serà de l'ICF.
Pel que fa al termini, les empreses podran demanar els crèdits a un màxim de 4 anys, amb fins a 1 any de carència inclòs.
En total, a partir d'aquesta línia de finançament es formalitzaran al voltant de 1.000 milions d'euros sent possible finançar prop de 4.000 autònoms i empreses que tinguin noves necessitats de circulant derivades de la crisi del COVID-19.
10 milions d'euros per al sector cultural afectat pel COVID-19
Addicionalment a la línia "ICF-Avalis Liquiditat", el Govern de la Generalitat, a través de l'ICF, ja ha posat en marxa una línia de préstecs dotada amb 10 milions d'euros per finançar empreses i entitats culturals afectades pel COVID-19.
A més, l'entitat financera pública, conjuntament amb els diferents departaments de la Generalitat, treballa per oferir altres solucions de finançament especifiques per situacions d'emergències en els diferents àmbits empresarials com el turisme, la indústria, el comerç o el sector agroalimentari, pesca i forestal, enter d'altres.
Aquestes línies de préstecs estan dotades amb 15M€.
Per a més informació sobre la línia "ICF-Avalis liquiditat" consuteu la pàgina web de l'ICF: http://www.icf.cat/ca/productes-financers/avals/icf-avalis-liquiditat
El sec d'Empresa i Competitivitat, Joaquim Ferrer, en la cloenda a sabadell de 26è Congrés de Fires de Cat
El secretari d'Empresa i Competitivitat, Joaquim Ferrer, ha presidit aquest migdia a Fira Sabadell la cloenda de la 26a edició del Congrés de Fires de Catalunya, que celebra anualment la FEFIC amb la col·laboració amb el Departament d'Empresa i Coneixement.
En el marc de la cloenda, a la que també han assistit l'alcaldessa de Sabadell, Marta Farrés, i el president de la FEFIC, Ramon Ferrando, Ferrer ha assegurat que "a Catalunya, les fires continuen gaudint de bona salut i estan demostrant la seva resistència i capacitat d'adaptació al canvi de paradigma en què estem immersos".
Així mateix, el secretari d'Empresa i Competitivitat s'ha referit a la sostenibilitat, tema que ha centrat l'edició d'enguany del Congrés.
En aquest sentit, ha volgut posar en valor "les bones pràctiques" que actualment ja estan impulsant alguns organitzadors en àmbits com els residus, la mobilitat o la sensibilització ambiental.
Ferrer ha esmentat l'Estudi Sostenibilitat i Fires a Catalunya, elaborat per la Direcció General de Comerç i presentat en el Congrés "que ha identificat iniciatives com la prohibició d'elements de plàstic o la utilització de materials reutilitzables; la promoció de mitjans de transport que faciliten l'accés a la fira dels visitants i impliquen la reducció d'emissions derivades de l'ús del vehicle privat; o la presència d'espais ambientals per realitzar activitats d'educació i sensibilització dins l'àmbit firal".
El Secretari ha remarcat que "la sostenibilitat és una de les claus de futur de les fires" i ha reconegut que "tot i els avenços, encara hi ha marge de millora i, en aquest sentit, l'estudi de Sostenibilitat i fires a Catalunya vol contribuir a una major conscienciació així com a expandir les bones pràctiques en aquesta matèria en el món firal".
Ferrer ha reiterat el compromís de la Generalitat de "prioritzar l'aposta per la qualitat i la millora contínua de les fires per tal de mantenir i incrementar l'impacte econòmic i social de l'activitat firal al territori".
En la cloenda s'ha fet el lliurament del Premi a la Innovació del Congrés de Fires, que s'ha estat atorgat a l'Ajuntament de Sant Boi, per la Fira de la Puríssima, per la seva sostenibilitat i per aportar noves tecnologies en l'àmbit de la sostenibilitat.
L'alcaldessa de la ciutat, Lluïsa Moret, l'ha rebut de mans del Secretari.
La dir. gral de Comerç, Muntsa Vilalta, amb la gerent de Raima, Núria Raja, i la resta de l'equip directiu, al costat del Premi
La directora general de Comerç, Muntsa Vilalta, ha visitat la botiga Raima, guardonada amb el Premi Nacional de Comerç, un guardó que atorga anualment Generalitat per distingir les iniciatives més innovadores en l'àmbit del comerç urbà i de proximitat.
L'empresa La Carpeta i El Paper SA, de Barcelona, ha estat premiada per l'ampliació de la botiga Raima, que ha esdevingut la papereria més gran d'Europa.
Amb més de 1.400 metres quadrats de superfície distribuïts en 6 plantes, la papereria Raima compta amb una trajectòria de més de 30 anys, al llarg dels quals ha aconseguit adaptar-se amb èxit a l'era de la digitalització, gràcies a l'aposta per la qualitat i el kilòmetre 0.
Raima ha apostat per reinventar el comerç urbà per adaptar-se als nous temps i necessitats dels clients, i donar la ciutat i el país d'un comerç diferenciat i de qualitat on la proximitat, la creativitat i la passió per la feina ben feta en són la bandera.
De la mà de la gerent de l'empresa, Núria Raja, la directora general de Comerç ha visitat l'establiment, ubicat sobre un edifici del Gòtic del segle XVI, que havia acollit un antic convent.
La botiga destaca no només per les seves dimensions (sis plantes) sinó pels treballs de rehabilitació, que han respectat les particularitats de l'espai, i per la cura en les decoracions, interiorisme i aparadorisme, realitzades sempre sobre la base del paper.
Catalunya compta amb 168 mercats
El primer Congrés de Mercats Municipals de Catalunya va aplegar a la Fàbrica Damm de Barcelona prop dos-cents professionals del sector i experts de diferents àmbits, en un espai de debat i intercanvi de coneixement per afrontar el canvi d'hàbits de consum i els reptes i oportunitats per als mercats.
El Congrés s'emmarca en el programa Els Mercats que impulsa el CCAM que s'articula sobre 4 eixos: posicionament i visibilitat dels mercats municipals; captació de diferents agents de l'àmbit dels mercats; modernització, digitalització i adaptació de les seves estructures; i una base de coneixement i assessorament.
El Congrés va comptar amb la participació de l'expert Cèsar Valencoso, qui va analitzar les grans tendències del consum i el seu impacte en els mercats municipals; del gerent del mercat d'Abastos de Vitòria, Eloy López, amb l'experiència de transformació d'aquest mercat; i del gerent de l'Institut Municipal de Mercats de Barcelona, Màxim López Manresa, qui va analitzar l'evolució i tendències dels mercats municipals de Barcelona.
També es va debatre sobre bones pràctiques i eines per enfortir els mercats municipals catalans, amb una taula rodona moderada per l'economista, Oriol Cesena.
Segons el Cens de Mercats Municipals de la direcció general de Comerç, els mercats municipals de Catalunya generen 11.800 llocs de treball directes.
Aquesta xifra representa el 6,73% del total de treballadors dels sector del comerç al detall alimentari de tot Catalunya.
Als 11.800 treballadors directes, l'estudi estima que els mercats municipals generen 27.000 llocs de treball indirectes.
Així mateix, Catalunya compta actualment amb 168 mercats municipals, ubicats en 92 ciutats catalanes i repartits en 23 comarques.
En total, sumen 6.279 parades (37,4 parades de mitjana).
Pel que fa a la distribució territorial, la immensa majoria dels equipaments (71,4%) es troba a l'àrea metropolitana.
Podeu consultar els vídeos del congrés al següent enllaç.
En el marc de la Setmana del Comerç 2020, el CCAM celebra la 2a edició del Retail Technetworking el proper 27 de març de 2020 a la sala d'exposicions del Campus de la Ciutadella de la Universitat Pompeu Fabra.
L'espai Retail Technetworking és una plataforma caracteritzada principalment per la innovació i el seu caràcter sensorial i experimental amb l'objectiu de convertir-se en un referent en la projecció de les darreres tendències digitals i consolidar l' acompanyament d'empreses de comerç i de serveis a través de projectes destacats del sector de la tecnologia.
El proper dimarts, 21 de gener, al Movistar Centre de Barcelona, tindrà lloc la presentació de l'estudi "Els nous llocs de treball en el comerç i les causes de l'alta rotació".
Aquest treball s'emmarca en les actuacions previstes a l'Agenda Comerç 20/21, en el bloc de Formació, Talent i Emprenedoria, sobre les necessitats formatives del retail.
L'estudi analitza com les noves tecnologies estan modificant els llocs de treball de les empreses comercials, com es creen noves ocupacions i quina és la demanda de noves habilitats i competències.
La primera part de l'informe presenta 18 fitxes amb una descripció completa dels llocs de treball amb més futur en el comerç.
La segona part ofereix un càlcul de les despeses que la rotació de personal pot arribar a ocasionar en les empreses comercials, diferenciant entre les diferents posicions de l'organigrama i els diferents conceptes de despesa.
Presentació de l'estudi, a càrrec de Josep Capell, Soci Director de Ceinsa
Taula rodona "Nous reptes de la gestió de persones en retail", amb la participació d'empreses comercials amb una visió rellevant sobre aquesta matèria
La sec. gral, d'Empresa i Coneixement, Marta Felip, i la directora general de Comrç, Muntsa Vilalta, en la visita al carrer dels Sastres d'Olot
La secretaria general d'Empresa i Coneixement, Marta Felip, acompanyada de la directora general de Comerç, Muntsa Vilalta, i el director dels serveis territorials del Departament a Girona, Josep Polanco, han volgut conèixer de primera mà el projecte Taller de Sastres que impulsa l'Ajuntament d'Olot amb la col·laboració de l'Associació La Iera, i han visitat aquest matí els diferents espais i botigues que formen part de la iniciativa.
El projecte Taller dels Sastres, posa a disposició d'artesans, artistes i creadors, locals situats al voltant del carrer dels Sastres, amb l'objectiu de reactivar l'activitat de la zona a través de la recuperació i dinamització de locals buits, i fomentar la instal·lació d'activitats de caràcter singular.
Després d'un any de la seva posada en marxa, un total de 5 emprenedors dedicats al sector creatiu i artesanal ja han obert els seus negocis.
En aquesta visita a Olot, també han mantingut una reunió de treball amb l'alcalde d'Olot, Josep Berga, per conèixer els diferents projectes i iniciatives amb què s'està treballant des de l'Àrea de Comerç del consistori.
Així mateix, també han visitat Firal-carrer de Sant Rafel i les instal·lacions de Plaça Mercat, espai que acaba de complir 5 anys de funcionament amb el 100% d'ocupació.
La 4a edició de la Setmana del Comerç tindrà lloc del 23 al 29 de març.
La iniciativa, impulsada pel Consorci de Comerç, Artesania i Moda (CCAM) te com a objectiu impulsar la competitivitat en el retail i crear un espai de debat i intercanvi de coneixement.
La Setmana de Comerç comptarà novament amb les jornades "Comerç Increïble" i també serà present al territori amb les activitats organitzades per les entitats del sector.
Amb l'objectiu de repetir l'èxit de la passada edició, us animem a participar en aquesta Setmana del Comerç amb activitats que posin en valor la tasca que duen a terme les associacions comercials de Catalunya.
Podeu fer arribar les propostes de les activitats mitjançant el formulari que trobareu aquí
Demostració d'ofici de teixidora en el teler manual vertical i horitzontal en el mateix taller artesà.
El públic podrà observar, a més de les maneres diferents de treballar en un teler de baix lliç i amb el d'alt lliç i quines peces es poden aconseguir amb un i altre teler, tot el que envolta un taller artesà dedicat al tèxtil.
Al mateix temps qui vulgui podrà fer un tastet en el teler d'alt lliç i posar-se a treballar aprenent el punt fonamental o d'altres pels més atrevits, una experiència que entusiasma als més petits, però que també agrada als grans.
Àrea d'Artesania del CCAM i Marisa Huguet, artesana teixidora
El Museu del Bonsai és un espai obert a tothom, on es pot gaudir d'exposicions d'exemplars de l'escola Xinesa i bonsais de mestres nacionals, europeus i japonesos.
Al bell mig de la Costa Brava, en Ramon Serafi ofereix visites guiades a aquells viatgers que vulguin aprendre sobre l'art bonsai i deixar-se endur per una cultura mil·lenària que vincula l'home, la natura i els elements de la terra des de temps immemorables.
Les explicacions es poden fer en català, castellà i anglès.
Aquest curs vol acostar als alumnes a la pràctica amb el torn de terrisser, disciplina ancestral que ha sabut trobar el seu lloc tant en l'àmbit artesanal com en l'artístic.El programa es basarà en l'aprenentatge de les posicions de mans que ens portaran a aprendre a crear diferents tipus de formes.
Més bàsiques pels principiants i més perfeccionades pels assistents amb més bagatge.
Essent un curs obert per a tots els nivells.
S'alternarà el tornejat amb algun dia de polit i acabat de les peces.
De manera que els participants podran veure començar i acabar les seves creacions.
S'ensenyarà a treballar el bol i el cilindre i totes les seves formes derivades, així com l'ensamblatge de nanses, bécs i tapes per a la creació de capses, tasses i teteres.
No és necessària experiència prèvia ja que els grups són reduïts i l'atenció és personalitzada.
Tens una segona residència o passes uns dies per terres empordaneses i et vols emportar l'Empordà a casa teva?.
El taller consisteix en una passejada per l'entorn d'una hora durant la qual s'explicarà els diferents materials, colors, formes, objectes... que expressen l'Empordà en termes de decoració i ambientació d'espais.
Així mateix la Marta Xuclà, interiorista i transformadora d'espais, us ajudarà i us donarà pautes per harmonitzar de forma coherent i amb estil empordanès el vostre espai, permanent o efímer –revetlles, sopars d'estiu, festes nadalenques, etc.
Cal reservar plaça per telèfon o correu electrònic mínim una setmana abans.
En el moment de la reserva cal concretar l'objectiu de decoració i ambientació que s'espera aconseguir amb el taller.
Places limitades a un màxim de 6 persones.
L'organitzador es reserva el dret de cancel·lar l'activitat si no hi ha un mínim de 2 persones inscrites.
GLA Empordà a La Bisbal d'Empordà